11/Sv. 38 Službeni list Europske unije 21 31995D0567 30.12.1995. SLUŽBENI LIST EUROPSKIH ZAJEDNICA L 324/1 ODLUKA VIJEĆA od 18. prosinca 1995. o sklapanju Sporazuma između Europske zajednice i Republike Bolivije o prekursorima i kemijskim tvarima koje se često koriste u nedopuštenoj proizvodnji opojnih droga ili psihotropnih tvari (95/567|EZ) VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom članka 228. stavka 2. i člankom 228. stavkom 4., uzimajući u obzir preporuku Komisije, budući da je Vijeće 25. rujna 1995. ovlastilo Komisiju za prego- varanje, u ime Zajednice, s državama članicama Organizacije američkih država o sporazumima o kontroli prekursora i kemij- skih tvari te, kao prioritet, sa zemljama članicama Kartagenskog sporazuma; budući da je, na temelju tog ovlaštenja, Komisija 13. studenoga 1995. zaključila pregovore s Republikom Bolivi- jom; budući da je primjereno da se odobri Sporazum između Europske zajednice i Republike Bolivije o prekursorima i kemij- skim tvarima koje se često koriste u nedopuštenoj proizvodnji opojnih droga ili psihotropnih tvari; budući da je primjereno da Vijeće ovlasti Komisiju, uz savjeto- vanje s posebnim odborom imenovanim od strane Vijeća, da odobri izmjene u ime Zajednice ako ih prema Sporazumu donosi Zajednička skupina za praćenje; budući da takvo ovla- štenje mora biti ograničeno na izmjenu priloga Sporazumu u mjeri u kojoj se to odnosi na tvari koje su već obuhvaćene zakonodavstvom Zajednice o prekursorima i kemijskim tvarima, ODLUČILO JE: Članak 1. Sporazum između Europske zajednice i Republike Bolivije o prekursorima i kemijskim tvarima koje se često koriste u nedo- puštenoj proizvodnji opojnih droga ili psihotropnih tvari odobrava se u ime Zajednice. Tekst Sporazuma priložen je ovoj Odluci. Članak 2. Ovime se ovlašćuje predsjednik Vijeća da odredi osobu opuno- moćenu za potpisivanje Sporazuma. Članak 3. Predsjednik Vijeća u ime Zajednice polaže instrument predviđen člankom 12. Sporazuma ('). () Datum stupanja na snagu Sporazuma objavit će Glavno tajništvo Vijeća u Službenom listu Europskih zajednica.